Oglas

Dokler nisem bila na tretjem mestu, nisem pomislila na to, ker se mi je to zdelo noro nemogoče. Potem nisem čisto dojemala stvari, kaj se dogaja okoli mene. Šele takrat, ko so dekleta prišla do mene, sem se začela zavedati, da sem res na tretjem mestu. Še zdaj premlevam, kaj se je sploh zgodilo. Nisem bila ravno domača na odru, tako da sta mi pomagali in me usmerjali. Zanimiv občutek je bil, ko vidiš, kako dekleta vse to počnejo po rutini, kako se tega učiš iz tekme v tekmo in navajaš na to. Bil je res dober občutek. Meta Hrovat

Hrovatova pred olimpijskimi igrami v izjemni formi

Hrovatova v Lenzerheideju do uspeha kariere

Zadnji trije nastopi v finalu Lenzerheideja

VSL: Finalni nastopi Slovenk v Lenzerheideju

19-letnica je po prvi vožnji zasedala 14. mesto, v finalu ji je uspela odlična vožnja, saj je dosegla drugi najhitrejši čas. Na koncu je morala čestitati le zmagovalki Tessi Worley in drugouvrščeni Viktorii Rebensburg. Obe sta bili vodilni že po prvi vožnji.

Blizu stopničk tudi Ana Drev

Veleslalom je najmočnejša slovenska disciplina, kar so tekmovalke tokrat znova potrdile. Ana Drev je namreč osvojila peto mesto, Tina Robnik je bila 14., točke pa je s 26. mestom osvojila tudi včerajšnja junakinja Ana Bucik.

Šteharnik zakoličil drugo progo

Drugo progo je zakoličil slovenski trener Denis Šteharnik, kar so njegove varovanke s pridom izkoristile. Hrovatova se je le enkrat do zdaj uvrstila v prvo deseterico, uspeh kariere ji je uspel decembra v Lienzu, kjer je bila osma, zdaj ji je prvič uspelo priti na zmagovalni oder.

Ni si mislila, da bo dovolj za stopničke

"Proga je bila zelo zahtevna, a že večkrat sem rekla, da mi načeloma to zelo ustreza, in tako je bilo tudi danes. Bila je težka proga, a nisem popustila, rekla sem si, da moram priti do konca in da se borim. Drugače je bila lepa proga. S prvo vožnjo sem bila zadovoljna, a ne čisto, vedela sem, da lahko gre bolje. Nad 14. mestom sem bila presenečena, saj sem imela slabši občutek. A v drugo sem si že na ogledu rekla, da bom zdaj pokazala vožnjo, kot jo znam, in mi je uspelo. To je krasen znak, ko prideš dol v 'zelenem'. Vedela pa sem, da so bile v vožnji še rezerve. Vesela sem bila, ko sem prevzela vodstvo, še zdaleč pa si nisem mislila, da bo to dovolj za stopničke," je po tekmi dejala Hrovatova.

Končni vrstni red: 1. T. WORLEY FRA 2:10,81 2. V. REBENSBURG NEM +0,07 3. M. HROVAT SLO 1,45 4. S. WILD ŠVI 1,49 5. A. DREV SLO 1,59 6. R. MOWINCKEL NOR 1,84 7. M. SHIFFRIN ZDA 1,97 8. P. VLHOVA SLK 2,09 9. F. BRIGNONE ITA 2,13 . B. SCHILD AVT 2,13 11. S. BRUNNER AVT 2,20 12. R. HAASER AVT 2,22 13. A. BAUD MUGNIER FRA 2,26 14. T. ROBNIK SLO 2,38 15. W. HOLDENER ŠVI 2,58 26. A. BUCIK SLO 5,61 Vrstni red po 1. vožnji: 1. T. WORLEY FRA 1:05,33 2. V. REBENSBURG NEM +0,52 3. F. BRIGNONE ITA 1,25 4. R. MOWINCKEL NOR 1,31 5. M. SHIFFRIN ZDA 1,58 6. M. BASSINO ITA 1,63 7. F. HANSDOTTER ŠVE 1,67 . P. VLHOVA SLK 1,67 9. S. WILD ŠVI 1,71 10. W. HOLDENER ŠVI 1,73 11. A. DREV SLO 1,76 ... 14. M. HROVAT SLO 2,08 17. T. ROBNIK SLO 2,56 24. A. BUCIK SLO 3,72 Odstop: Mölgg, Goggia, Hector, ...

Skupno (27/39): 1. M. SHIFFRIN ZDA 1.513 2. V. REBENSBURG NEM 714 3. W. HOLDENER ŠVI 702 4. T. WEIRATHER LIE 609 5. P. VLHOVA SLK 594 6. L. GUT ŠVI 592 7. T. WORLEY FRA 587 8. R. MOWINCKEL NOR 579 9. S. GOGGIA ITA 570 10. F. BRIGNONE ITA 567 ... 35. A. DREV SLO 176 39. A. BUCIK SLO 151 42. M. HROVAT SLO 145 43. T. ROBNIK SLO 144 53. M. FERK SLO 96 Veleslalom (7/9): 1. V. REBENSBURG NEM 502 2. T. WORLEY FRA 470 3. M. SHIFFRIN ZDA 421 4. F. BRIGNONE ITA 274 5. R. MOWINCKEL NOR 271 6. S. BRUNNER AVT 249 7. M. MÖLGG ITA 216 8. W. HOLDENER ŠVI 185 9. A. DREV SLO 176 10. S. HECTOR ŠVE 152 ... 12. M. HROVAT SLO 145 13. T. ROBNIK SLO 144 40. A. BUCIK SLO 10

Dokler nisem bila na tretjem mestu, nisem pomislila na to, ker se mi je to zdelo noro nemogoče. Potem nisem čisto dojemala stvari, kaj se dogaja okoli mene. Šele takrat, ko so dekleta prišla do mene, sem se začela zavedati, da sem res na tretjem mestu. Še zdaj premlevam, kaj se je sploh zgodilo. Nisem bila ravno domača na odru, tako da sta mi pomagali in me usmerjali. Zanimiv občutek je bil, ko vidiš, kako dekleta vse to počnejo po rutini, kako se tega učiš iz tekme v tekmo in navajaš na to. Bil je res dober občutek. Meta Hrovat

Hrovatova pred olimpijskimi igrami v izjemni formi

Hrovatova v Lenzerheideju do uspeha kariere

Zadnji trije nastopi v finalu Lenzerheideja